Hej Bolius  
  
 Vi står og skal bygge et sommerhus. Skal man lave en energiberegning før byggeriets start af et endnu ikke opført sommerhus og hvordan foregår det ellers?

Christian H


Kræver det energiberegning at få byggetilladelse til sommerhus?
Hej Christian  
  
 En energiberegning laves på nye helårshuse for at dokumentere, at husets forbrug af energi overholder kravene i forhold til bygningsreglementet. Læs mere her:[Energiberegning af nye huse](https://www.bolius.dk/energiberegning-af-nye-huse-19092)

Når man opfører et nyt sommerhus, er der krav til U-værdier af de enkelte bygningsdele. Disse krav kan også efterleves ved en varmetabsberegning, som overholder den samlede varmetabsramme. Få andre gode tips om nyt sommerhus her: [Byg nyt sommerhus](https://www.bolius.dk/byg-nyt-sommerhus-17582)

Det koster kun nogle få tusinde kroner, at få en byggerådgiver til at lave en varmetabsberegning, så I det samlede regnskab vil det være godt givet ud og I vil være sikre på det bliver udført rigtigt i forhold til kravene.

Held og lykke med projektet.

